
     REPUBLIKA HRVATSKA
     TRGOVAČKI SUD U OSIJEKU


R E P U B L I K A  H R V A T S KA

R J E Š E N J E


	Trgovački sud u Osijeku, po stečajnoj sutkinji Nadi Roso, u stečajnom predmetu ENERGOGRADNJA MONITOR d.o.o. Osijek, Reisnerova 75a, OIB: 63462561545, MBS: 030113465, dana 30. listopada 2017. g.,


r i j e š i o    j e

1. ODBACUJE SE zahtjev ENERGOGRADNJA MONITOR d.o.o. Osijek, Reisnerova 75a, OIB: 63462561545, MBS: 030113465 od 12. kolovoza 2017. g. za pokretanje stečajnog postupka.
	

Obrazloženje


	Dana 12. kolovoza 2017. g. ENERGOGRADNJA MONITOR d.o.o. Osijek, Reisnerova 75a, podnijela je zahtjev za pokretanje stečajnog postupka navodeći da je poduzeće u neprekidnoj blokadi 60 dana.

Zaključkom ovoga suda 6 St-1370/17 od 11. rujna 2017. g. pozvan je predlagatelj – dužnik ENERGOGRADNJA MONITOR d.o.o. Osijek da sukladno čl. 13 Stečajnog zakona (NN br. 71/15 u daljnjem tekstu SZ) u roku od 15 dana od dana primitka zaključka podnesu prijedlog za otvaranju stečajnog postupka sudu na propisanom obrascu sukladno Pravilniku o sadržaju obrazaca na kojima se podnose podnesci u stečajnom postupku NN 107/15 od 7.10.2015. g. u kojem će navesti stečajni razlog propisan čl. 5, 6 i 7 SZ te da dostavi dokaz – Potvrdu FINE o blokadi računa dužnika ili Obračun neisplaćene plaće ukoliko je stečajni razlog neisplata tri uzastopne neisplaćene plaće pod prijetnjom odbačaja prijedloga sukladno čl. 13 st. 4 SZ.

Ovo iz razloga što je sukladno čl. 13 st. 4 SZ propisano da se podnesci podnose na propisanim obrascima a sukladno gore navedenom Pravilniku o sadržajima obrazaca a čl. 16 SZ propisano je da prijedlog za otvaranje stečajnog postupka se podnosi na propisanom obrascu te sadržava podatke za identifikaciju dužnika i podnositelja prijedloga.

Zaključak ovoga suda od 11. rujna 2017. g. predlagatelj – dužnik primio je 14.9.2017. g., što je utvrđeno uvidom u dostavnicu koja se nalazi u spisu te budući da se nije očitovao po pozivu suda a niti prijedlog predlagatelja – dužnika od 12.8.2017. g. za pokretanje stečajnog postupka ne sadrži sve elemente iz obrasca za podnošenje prijedloga za otvaranje stečajnog postupka sukladno Pravilniku o sadržaju obrazaca valjalo je sukladno čl. 13 st. 4 SZ u vezi s čl. 16 SZ odlučiti kao u izreci.


	
	
U Osijeku 30. listopada 2017. g.




Zapisničar: Danijela Sekulić
                                                                                                               STEČAJNA SUTKINJA
                                                                                                                   Nada Roso


POUKA O PRAVNOM LIJEKU:
Protiv ovog rješenja nezadovoljna stranka može uložiti žalbu Visokom trgovačkom sudu Republike Hrvatske u Zagrebu u roku od 8 dana od dostave prvostupanjskog rješenja pismeno u 3 primjerka putem ovog suda.




DNA:	
1. predlagatelj ENERGOGRADNJA MONITOR d.o.o. Osijek, Reisnerova 75a 
1. e-ogl. pl. uz prijedlog od 12.8.2017. g. (str. 1 spisa)
1. riješeno odbacivanjem
1. k-30.11.

